**ZÁSADY PRE KONCEPCIU ROZVOJA MESTSKEJ ČASTI RADVAŇ**

**zoznam investičných akcií**

1. **REKONŠTRUKCIA KAŠTIEĽA**

Investícia Mesta a Akadémie umení – vytvorenie spoločensko-kultúrneho a umeleckého centra s múzeum bábok A. Anderleho

1. **REVITALIZÁCIA PARKU**

Investícia Mesta a Akadémie umení - revitalizácia parku – jeho rekonštrukcia na verejný mestský park podľa pôvodnej koncepcie

1. **REŠTRUKTURALIZÁCIA ŠKOLY**

Zásadná prestavba základnej školy na multifunkčné komunitné základné občianske zariadenie pre vzdelávanie, voľný čas, kultúru a záujmovú činnosť pre všetky vekové kategórie občanov Radvane

1. **ŠPORTOVÝ AREÁL – DOBUDOVANIE**

Dobudovanie školského športového areálu - dostavba atletickej dráhy, ihrísk a celková úprava areálu pre športové aktivity mládeže i dospelých

1. **MULTIGENERAČNÉ IHRISKÁ**

Výstavba a dokompletovanie ihrísk na viacgeneračné okrskové ihriská

1. **DETSKÉ IHRISKÁ**

Rekonštrukcia, modernizácia a dostavba detských okrskových ihrísk

1. **CVIČISKO PRE PSOV**

Vybudovanie športového a tréningového cvičiska pre chovateľov psov

1. **KOMUNITNÉ ZÁHRADKY**

Plochy vhodné pre zriadenie malých okrskových komunitných záhradiek

1. **KORČULIARSKY A CHODECKÝ OKRUH**

Rekonštrukcia a úprava chodníkov oklo Tihanyovskéh kaštieľa pre korčuliarsky a chodecký radvanský okruh

1. **HLAVNÉ PEŠIE TRASY**

Dobudovanie a rekonštrukcia hlavných peších trás Radvane, vrátane vybudovania dvoch peších nadchodov - lávok – jednu pri Pošte a druhú pri bývalom Dome nábytku.

1. **PEŠIE PRIESTRANSTVO – NÁMESTIE**

Vybudovanie centrálneho pešieho, zhromažďovacieho verejného priestoru – námestia Radvane

1. **DOBUDOVANIE SCHODÍSK**

Dobudovanie schodísk pre pešie sprístupnenie rieky Hron a služieb na Zvolenskej ceste

1. **REKONŠTRUKCIA KRYTÉHO SCHODISKA**

Obnova prekrytia schodiska vedúcemu ku katolíckemu kostolu

1. **NÁSTUPNÝ TURISTICKÝ BOD**

Vybudovanie turistického nástupného centra do Malachovskej doliny a Kremnických vrchov v priestore Barczyovského kaštieľa, furmanskej krčmy a vodného mlyna

1. **BIOKORIDOR RADVAŇ – MALACHOV**

Vybudovanie a revitalizácia biokoridoru s náučným chodníkom pre peších a cyklistov, ktorý prepojí areál parku pri kaštieli Radvanských s náučnými banskými chodníkmi nad Malachovom

1. **CYKLISTICKÁ TRASA CENTRUM-RADVAŇ**

Plánovaná výstavba cyklistickej mestskej radiály spájajúcej centrum mesta s Radvaňou – podnety pre úpravu trasovania pri Štúrovom námestí

1. **NAVRHOVANÉ PARKOVISKÁ**

Navrhované vhodné plochy pre výstavbu nových parkovacích miest

1. **NAVRHOVANÉ HROMADNÉ GARÁŽE**

Návrh na vybudovanie viacúčelových hromadných garáži v jednotlivých okrskoch – plánované a navrhované nové lokality

1. **PODZEMNÉ HROMADNÉ GARÁŽE**

Návrh vybudovania nových parkovacích podzemných garáži s možnosťou vytvorenia zelených striech

s ihriskami, alebo a s nadstavbou objektmi

1. **INTEGROVANÝ DOPRAVNÝ UZOL RADVAŇ**

Perspektívny Priestor vymedzený pre vybudovanie integrovaného dopravného uzla ako záchytného bodu pre návštevníkov mesta od smeru zo Zvolena, obsahuje parkoviská, stanicu prímestskej autobusovej a mestskej hromadnej dopravy, parkovisko a požičovňu bicyklov a vlakovú zástavku

1. **PREDĹŽENIE TROLEJBUSOVEJ LINKY**

Nevyhnutné predĺženie trolejbusovej linky na železničnú stanicu Radvaň – do integrovaného dopravného uzla

1. **PRELOŽKA ZVOLENSKEJ CESTY**

Pre plné sfunkčnenie križovatky s rýchlostnou komunikáciou a pre sprístupnenie integrovaného dopravného uzla a lepšiu obsluhu skladovo-výrobno-obchodných priestorov na Zvolenskej ceste, je nevyhnutné preloženie Zvolenskej cesty